Pædagogerne i Thisted er i dag blevet enige om at fortsætte deres strejke som følge af kommunens spareplan. Det skriver tvmidtvest.dk. - Der skal fyres 32 medarbejdere i vores 24 børnehaver, og det vil vi simpelthen ikke være med til. Vi ligger vandrette i forvejen ude i institutionerne, så det kommer til at gå ud over personale og ikke mindst børn, fortæller pædagogernes talsmand, Ulla Kiefer Jensen til TV MIDTVEST. Sympatiserende forældre og pædagogerne har i dag demonstreret mod spareplanen, og igen i morgen er der varslet demonstration.

Referat:
Daginstitutionerne i Thisted Kommune holder lukket igen fredag.